Revisors+plikter

Revisors plikter
Etter revisorloven skal revisor utføre revisjonen etter beste evne. En revisor skal vurdere risikoen for at det kan foreligge feilinformasjon i årsregnskapet som følge av feil og misligheter.

Revisor skal påse at vedkommende har tilstrekkelig grunnlag til å vurdere om det ligger brudd på lover og forskrifter av vesentlig betydning for årsregnskapet.

En revisor skal utføre sin virksomhet i samsvar med god revisjonsskikk. Den revisjonspliktige skal gi revisor adgang til å foreta de undersøkelsene som revisoren mener er nødvendig, og gi revisoren adgang til de opplysningene denne krever for utførelsen av sitt oppdrag.

Revisoren skal også skriftlig påpeke disse forholdene overfor den revisjonspliktiges ledelse:

1. Mangler ved plikten til å sørge for ordentlig og oversiktlig registrering og dokumentasjon av regnskapsopplysninger. 2. Feil og mangler ved organiseringen av og kontrollen med formuesforvaltningen. 3. Misligheter og feil som kan medføre feilinformasjon i årsregnskapet. 4. Forhold som kan føre til ansvar for medlem av styret, bedriftsforsamlingen, representantskapet eller daglig leder. 5. Begrunnelse for manglende underskrift ved bekreftelser overfor offentlige myndigheter som gis i henhold til lov eller forskrift. 6. Begrunnelse for å si fra seg oppdrag.

Kilder: Dala Johan, Steinar Lyngstad, Siri Løvaas: //Økonomistyring.// Dalefag AS 2008.